Obeliškių antrasis ąžuolas

Obeliškių antrasis ąžuolas – išskirtinis ąžuolas, augantis Panemunių regioniniame parke, Nemuno kraštovaizdžio draustinyje, valstybės saugomas gamtos paveldo objektas. Ąžuolas auga Šakių rajono savivaldybėje, Plokščių seniūnijoje, Obeliškių kaime. Patenka į Šakių miškų urėdijos Šakių girininkijos teritoriją (111 kv.).Saugomų teritorijų valstybės kadastras. Obeliškių antrasis ąžuolas stvk.lt/map 

Medis auga ant Nemuno šlaito, šalia plataus atviro dirbamo lauko, prie didelės griovos, supamas lapuočių medžių ir krūmų. Gali būti pasiekiamas iš kelio , apie 2 km į šiaurę nuo Voniškių gamybinių pastatų (tiesia linija), vykstant į ryšių bokšto pusę, toliau per lauką kelio nėra. Taip pat pasiekiamas iš panemunės žvyrkelio užlipant medžiais ir krūmais apaugusiu, išvartų gausiu šlaitu. Šalia šio ąžuolo, maždaug už 15 m į Nemuno pusę auga Obeliškių III skroblas, prie gretimos griovos, už 50 m į pietryčius – Obeliškių I ąžuolas.
miniatiūra|left|160px|Nuo griovos pusės
Obeliškių ąžuolas paskelbtas valstybės saugomu botaniniu gamtos paveldo objektu Aplinkos ministro 2005 m. gegužės 23 d. įsakymu Nr. D1-255.

Ąžuolas pažymėtas geležiniu gamtos paveldo objekto ženklu, išlikusios medinės tvorelės liekanos (2025 m. duomenimis). Medžio rūšis – paprastasis ąžuolas (Quercus robur L.). Pagal informacinį ženklą, jo aukštis – 29,5 m, kamieno apimtis 1,3 m aukštyje – 5,15 m. Pasviręs kamienas apie 3 m aukštyje šakojasi. VSTT šaltinyje nurodomas 22 m medžio aukštis, 5,43 m kamieno apimtis, 300 metų amžius.Gamtos paveldo objektai. Detalūs vertinimo duomenys. Botaniniai GPO (taškiniai objektai). 126. Obeliškių antrasis ąžuolas vstt.lrv.lt 

 Šaltiniai 

Kategorija:Šakių rajono paveldas
Kategorija:Lietuvos gamtos paveldo objektai